கேள்வி: 44 ஆவது சதுரங்க ஒலிம்பியாடு - தொடக்க விழா பற்றி தகவல் சொல்.
பதில்: ஒலிம்பியாதின் தொடக்க நிகழ்வு 2022 சூலை 28 19:00 இந்திய சீர் நேரம் மணிக்கு சவகர்லால் நேரு அரங்கத்தில் நடைபெற்றது. இந்தியப் பிரதமர் நரேந்திர மோதி விழாவைத் தொடக்கி வைத்தார். விழாவின் போது நரேந்திர மோடி பூவனூர் சதுரங்க வல்லபநாதர் கோயில் பற்றி குறிப்பிட்டார்.[https://www.dinamalar.com/news_detail.asp?id=3088891 சதுரங்க வல்லபநாதர் கோவிலை பற்றி பிரதமர் மோடி பேசியது எப்படி?] [https://www.thehindu.com/news/national/tamil-nadu/tns-long-association-with-chess-even-has-a-temple-for-chess-modi/article65695621.ece Tamil Nadu even has a temple for chess: Modi]
கேள்வி: 44 ஆவது சதுரங்க ஒலிம்பியாடு - திறந்த பிரிவு குறித்து விரிவாக சொல்லுங்கள்.
பதில்: File:FIDE World FR Chess Championship 2019 - Magnus Carlsen (cropped).jpg நோர்வே நாட்டிற்காக விளையாடுகிறார்.]] போட்டியின் திறந்த பிரிவில் 186 நாடுகளைச் சேர்ந்த 188 அணிகள் போட்டியிட்டன. போட்டியை நடத்தும் நாடாக இந்தியா மூன்று அணிகளைக் களமிறக்கியது. பன்னாட்டு சதுரங்கக் கூட்டமைப்பு தரப்பட்டியலில் முதல் பத்து வீரர்களில் ஐவர் திறந்த பிரிவில் போட்டியிட்டனர். உலக வாகையாளர் மாக்னசு கார்ல்சன் நோர்வேக்காக விளையாடினார். முன்னாள் உலக வாகையாளர் விசுவநாதன் ஆனந்த் இம்முறை விளையாடவில்லை, அதற்குப் பதிலாக இந்திய அணிக்கு வழிகாட்டியாக இருக்க முடிவு செய்தார். உருசியா இப்போட்டியில் விளையாடத் தடை செய்யப்பட்டிருந்ததாலும், சீனா போட்டிகளில் இருந்து விலகியதாலும் 2023 உலக சதுரங்க வெற்றியாளர் போட்டியில் விளையாடவிருக்கும் இயான் நிப்போம்னிசி, டிங் லிரென் ஆகியோர் ஒலிம்பியாடில் விளையாடவில்லை. உருசியாவும் சீனாவும் இல்லாத நிலையில், 2771 என்ற சராசரி மதிப்பீட்டில் அமெரிக்கா தெளிவான வெற்றியாளராகப் பார்க்கப்படது, இது 2018 பத்தூமி ஒலிம்பியாது அணியின் சராசரியை விட ஒரு மதிப்பீடு புள்ளி குறைவானதாகும். போட்டி நடத்தும் நாடான இந்தியா, போட்டிக்கு முந்தைய சராசரி மதிப்பீடு 2696 உடன் இரண்டாவது வலிமையான அணியைக் கொண்டிருந்தது, இதில் விதித் சந்தோசு குச்ராத்தி, பென்டலா ஹரிகிருஷ்ணன், அர்ச்சூன் எரிகாய்சி, எசு. எல். நாராயணன், கிருஷ்ணன் சசிகிரண் ஆகியோர் விளையாடினர். நார்வே அணியில் மாக்னசு கார்ல்சன் விளையாடியதால் அதன் சராசரியாக 2692 மதிப்பீட்டில் மூன்றாவது இடத்தைப் பிடித்தது. செருமனி, உசுபெக்கிசுத்தான் அணிகளும் மற்றும் குறிப்பாக இந்தியாவின் இரண்டாவது அணியான ர. பிரக்ஞானந்தா, நிகால் சரின், குகேஷ் ஆகியோரின் இளம் அணிகளும் ஆச்சரியத்தைத் தரக்கூடும் என எதிர்பார்க்கப்பட்டது.